stanford-oval/wikipedia huggingface dataset:
הבוזזים

| --- | --- |

הבוזזים של דונלד פירס, כפי שהופיעו על עטיפת החוברת Uncanny X-Men #252 מנובמבר 1989, אמנות מאת ג'ים לי.
 סוג:  קבוצת נבלי-על
 הוצאה לאור:  מארוול קומיקס
 הופעה ראשונה:  Uncanny X-Men #229 (מאי 1988)
 יוצרים:  כריס קלרמונט מארק סילבסטרי
 מידע
 סטטוס:  לא פעיל
 חברוּּת לשעבר בקבוצה:  דונלד פירס ליידי דת'סטרייק ילד יפה שובר עצמות מרסק גולגולות וייד קול אנג'לו מייקון מוריי ריס סילה מרקאם ג'וש פולי
הבוזזים (באנגלית: Reavers) הייתה קבוצה בדיונית של נבלי-על קיבורגים אשר הופיעה בחוברות הקומיקס אקס-מן ביקום מארוול קומיקס. הופעתה הראשונה הייתה בחוברת Uncanny X-Men #229 ממאי 1988, והיא נוצרה בידי הכותב כריס קלרמונט והמאייר מארק סילבסטרי.
חבר הקבוצה הראשון שנתקל בקבוצת האקס-מן היה דונלד פירס, בימים בהם עוד היה הרץ הלבן בחוג הפנימי של מועדון הלפייר. כשוולברין הסתנן לתוך אחוזת המועדון במנהטן, הוא קרע מעל פירס את זרועו הביונית, ולמעשה מאז פירס וחברי הקבוצה נוטרים טינה לאקס-מן בכלל ולוולברין בפרט. מספר חודשים לאחר מכן, פירס מרד בחברי החוג הפנימי, אשר חבריו היו מוטאנטים בהנהגתו של המלך השחור סבסטיאן שו. פירס חטף את טסה, עוזרתו של שו, אך תוכניתו סוכלה בידי צ'ארלס אקסבייר וקבוצת המוטאנטים החדשים. טסה שוחררה משביה, ופירס סולק מהחוג הפנימי.
הבוזזים מופיעים כנבלים הראשיים בסרט הלייב אקשן "לוגאן", בהנהגתו של דונלד פירס (בויד הולברוק). בסרט, הקבוצה פועלת תחת פיקוחו של ד"ר זנדר רייס (ריצ'רד אי. גרנט), ראש פרויקט "טרנסיג'ן".
הורילקה

| --- | --- |

 סוג:  וודקה אוקראינית
 אחוז אלכוהול:  40
 מוצא:  אוקראינה אוקראינה
 מועד הכנה ראשוני:  1200
 צבע:  משתנה
 טעם:  משתנה
 
הוֹרִילקַה (באוקראינית: горілка; ברוסית: горилка ) היא וודקה אוקראינית. הורילקה מזוקקת לרוב מדגן, מתפוחי אדמה או מקליפותיהם. בשפה האוקראינית משמשת המילה גם לציון כהילים מזוקקים חזקים אחרים, כוויסקי. הורילקה המזוקקת באופן ביתי קרויה בשם "סמוהון" (Самого́н).
הורילקה אוקראינית מסורתית בדרך כלל מתובלת ועזה יותר בטעמה מוודקה רוסית. כיום מיוצרת הורילקה באופן מסחרי, אך באופן מסורתי היא מיוצרת בבית במגוון סוגים: "נליבקה" ו"ספוטיקאץ'" מבוססי חליטת הפירות, "מלינבקה" העשויה מפטל, "טרטוחה" (תות שדה), "אגרוסיבקה", "טרניבקה" ו"קליניבקה" מפירות יער שונים, "שיפשיניק" מניצני וורדים, "זובריבקה", "וישניאק" (דובדבנים), "סליביאנקה" (שזיפים), "מורליבקה" (אפרסקים) וסוגים רבים נוספים.
מין ידוע במיוחד של הורילקה הוא ה"פרצובקה", אשר מושרים בה פלפלים אדומים חריפים שלמים, המקנים לה טעם מאוד חריף.
רוב סוגי ההורליקה מיושנים במשך שבועות עד מספר חודשים, עם הפרי המקנה להם טעם. לאחר מכן מסננים את הנוזל ומבקבקים אותו. ישנם אופני הכנה בהם מעמידים את הבקבוקים על גג הבית, לשם הלבנת המשקה בקרינת אולטרה סגול מהשמש. אחרים מוסיפים סירופ מתוק לתסיסה שנייה והפקת אלכוהול רב יותר. אופן מסורתי ומעניין של איטום כלי ההורילקה הוא אפייתה בכד חרס עם "מכסה" בצק, המכונה "זפיקנקה" או "פלנקה".
מסורות

ההורילקה היא המשקה החריף העממי בחתונות באוקראינה, מזרח סלובקיה ודרום פולין:
הבו לנו הורילקה כדבעי, ולא מהסוג המתוחכם עם הצימוקים, או עם דברים אחרים ממין זה. הבו לנו הורילקה מהסוג הטהור ביותר, הבו לנו את משקה השדים שמשמח!
אטימולוגיה

שורש המילה הוא בפועל הסלאבי "הוריטי" שמשמעותו "לבעור", בדומה לביטוי "יין שרף" היהודי ול"ברנדי" באנגלית.
ה'תקע"ה

ה'תקע"ה (5,575) ובקיצור תקע"ה – היא שנה עברית  אשר החלה ביום א' בתשרי, אור ל-15 בספטמבר 1814, והסתיימה ביום כ"ט באלול, 4 באוקטובר 1815.
המולד של תשרי חל ביום רביעי, 21 שעות ו-817 חלקים. לפיכך זו שנה מסוג השג. היא מעוברת, ואורכה 385 ימים.
זו שנה שלישית לשמיטה, ושנת 8 במחזור העיבור ה-294. תקופת ניסן שבשנה זו היא תחילת שנת 3 (סימנה גיוא) במחזור השמש ה-200.
שנה זו היא שנת 1,746 לחורבן הבית, ושנת 2,126 לשטרות.
אירועים

הודפס לראשונה קובץ הסיפורים החסידי המשפיע, שבחי הבעשט, שמספר על מייסד החסידות, רבי ישראל בעל שם טוב.
נוסדה ישיבת מיר, בעיירה מיר שבבלארוס.
נוסדה ישיבת רמיילס בוילנה שבליטא.
רבי עקיבא איגר מתמנה לרב העיר פוזנא ומתחיל את תקופת פעילותו הציבורית.
ט"ז באדר א - נפוליאון בונפרטה בורח מהאי אלבה.
י"ט באדר א - נפוליאון חוזר לצרפת מגלותו באי אלבה.
כ"ו באדר ב - הפעם האחרונה שתקופת שמואל נפלה בתאריך זה.
כ"ט באדר ב - התפרצות הר הגעש טמבורה באי סומבאווה שבאינדונזיה, גורמת למותם של כ-92,000 איש (10,000 באופן ישיר והיתר מרעב וכולרה). ההתפרצות נמשכה כשבוע.
כ"ט בסיוון - הפעם האחרונה שתקופת שמואל נפלה בתאריך זה.
נולדו

כ' בשבט - האדמו"ר רבי יחזקאל שרגא האלבערשטאם, הרב משינאווא בן הדברי חיים.
כ"ט בשבט - אייזיק הירש וייס, היסטוריון, משכיל וחוקר התלמוד, מחבר "דור דור ודורשיו" (נפטר ה'תרס"ה).
א באדר א - הרב אברהם שמואל בנימין סופר (שרייבר), מחבר שו"ת וחידושי "כתב סופר", רבה של פרשבורג וראש הישיבה בעיר.
ה' בניסן - רבי שמואל פרנקל מדאראג, בעל ה"אמרי שפר". (נפטר תרמ"ב).
נפטרו

י"ד בתשרי - רבי ישראל הופשטיין, המגיד מקוז'ניץ (נולד ה'תצ"ז).
י"ט באייר - רבי מנחם מנדל מרימנוב, מגדולי תלמידי רבי אלימלך מליז'נסק (נולד ה'תק"ה).
ט' באב - רבי יעקב יצחק הורוביץ, "החוזה מלובלין" (נולד ה'תק"ה).
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
הבוז למי שיהגה בו רעה

סמל מסדר הבירית ועליו המוטו
הבוז למי שיהגה בו רעה או ארור החושב אוון (מצרפתית: Honi soit qui mal y pense), הוא המוטו של מסדר הבירית.
מקורו של המוטו מיוחס לפי שמועות לאגדה על ריקוד של המלך אדוארד השלישי עם הרוזנת מסולסברי, אשר במהלכו החליקה הבירית של הרוזנת עד לקרסולה, דבר שגרם לסובבים אותה לצחקק על מבוכתה הגדולה. בצעד של אבירות הלביש אדוארד את הבירית על רגלו שלו והצהיר בקול גדול "Honi soit qui mal y pense", ומאז הפך המשפט למוטו של המסדר.
המוטו מופיע על בירית כחולה המקיפה את המגן בסמל הממלכה המאוחדת לצד "אלוהים וזכותי שלי", המוטו של מלכי בריטניה, החקוק על קלף לבן בתחתית השלט.
הערות שוליים

↑  Penny Lawne, Joan of Kent: The First Princess of Wales, Amberley Publishing Limited, 2015-02-15, ISBN 978-1-4456-4471-4. (באנגלית)
ערך זה הוא קצרמרבנושא הממלכה המאוחדת. אתם מוזמנים לתרום לוויקיפדיה ו.
הוואר מולא מוחמד

הוואר מולא מוחמד (בערבית: هوار ملا محمد طاهر زيباري בכורדית: هەوار مەلا محەمەد تاهر زێبارى; נולד ב-1 ביוני 1981) הוא כדורגלן עבר עיראקי ממוצא כורדי ששיחק בעמדת החלוץ.
קריירת מועדונים

מוחמד התחיל לשחק כדורגל בקבוצת הנוער של מוסול, עיר הולדתו ובגיל 19 הצטרף לקבוצה הבוגרת של המועדון. באותה שנה חתם באל-קווה אל-ג'וויה, אחד מהמועדונים הגדולים בעיראק במדיה שיחק 6 עונות. בקיץ 2005 חתם באל-אנצאר מליגת העל הלבנונית עמה זכה בדאבל. עונה לאחר מכן חתם באפולון לימסול מליגת העל הקפריסאית וכעבור עונה הושאל לאל-עין האמירתית ואל-ח'ור הקטרית.
באוגוסט 2008 חזר לקפריסין וחתם לשנה באנורתוסיס פמגוסטה. ב-16 בספטמבר 2008 ערך את הופעת הבכורה שלו בליגת האלופות בתיקו 0-0 נגד ורדר ברמן והפך לכדורגלן העיראקי הראשון שרושם דקות בליגת האלופות. משחק לאחר מכן הבקיע בניצחון 1-3 נגד פנאתינאיקוס.
בקיץ 2009 חתם בפרספוליס מליגת העל האיראנית. בהמשך הקריירה שיחק בארביל, אסתקלאל טהראן, זוב אהאן אספהאן, זאכו ואת הקריירה סיים כאשר חתם לקדנציה שנייה באל-קווה אל-ג'וויה.
קריירה בינלאומית

בצעירותו, שיחק בנבחרת הנוער של עיראק והגיע עמה לגביע העולם בכדורגל עד גיל 20 - 2001 בו זכתה הנבחרת במקום השלישי.
ב-31 באוגוסט 2001 מוחמד ערך את הופעת הבכורה שלו בנבחרת עיראק בהפסד 1-0 לערב הסעודית. ב-12 בדצמבר 2003 הבקיע את שער הבכורה שלו בנבחרת בתיקו 2-2 נגד בחריין. השתתף עם הנבחרת באולימפיאדת אתונה (2004) בו זכתה במקום הרביעי. שלוש שנים לאחר מכן היה שותף לזכייה של הנבחרת בגביע אסיה בכדורגל 2007 לראשונה בתולדותיה.
תארים

ליגת העל העיראקית: 2004/2005
ליגת העל הלבנונית: 2005/2006
הגביע הלבנוני: 2005/2006
הסופר קאפ הקפריסאי: 2006
גביע חאזפי: 2009/2010
גביע אסיה בכדורגל: 2007
נבחרת העשור בעיראק: 2000-2010
הורים, משפחות וחברים של לסביות והומואים

| --- | --- |


 פעילות:  זכויות להט"ב
 התאגדות:  מוסד ללא כוונת רווח
 מדינה:  ארצות הברית
 מטה הארגון:  ניו יורק
 מייסדים:  ג'ין מנפורד
 תקופת הפעילות:  1972–הווה (כ־52 שנים)
 www.pflag.org
 
הורים, משפחות וחברים של לסביות והומואים (באנגלית: Parents, Families and Friends of Lesbians and Gays; ידוע בראשי התיבות PFLAG - מבוטא "פּי-פלאג") הוא ארגון חברתי-פוליטי המורכב מבני משפחות וחברים של הומואים, לסביות, ביסקסואלים וטרנסג'נדרים (להט"ב). הצהרת הכוונות של הארגון מתארת את מטרתו לקידום בריאות ורווחה של להט"בים, ומתן תמיכה למשפחותיהם וחבריהם באמצעות חינוך ולמידה תוך התבססות על שלוש מטרות עיקריות:
מתן תמיכה להתמודדות עם סביבה עוינת.
חינוך ולימוד במטרה למגר בערות בנושא להט"ב.
פעילות ציבורית בנושא זכויות להט"ב למען צמצום אפליה והבטחת זכויות אזרח.
לארגון יש יותר מ-500 סניפים ברחבי ארצות הברית ומחוז קולומביה, וסניפים וארגוני-בת במדינות נוספות כגון פוארטו ריקו, קנדה, בריטניה, שווייץ, בלגיה, איטליה, ספרד, צרפת וגרמניה.
בישראל פועל הארגון המקביל תהל"ה, המבוסס על עקרונות PFLAG.
היסטוריה

האירוע שהביא להקמתו של הארגון התרחש בשנת 1972, אז צפתה בטלוויזיה ג'ין מנפורד וראתה בדיווח חדשותי את בנה מוכה באלימות בעת הפגנה של התנגדות לזכויות להט"ב, בעוד שוטרי משטרת העיר ניו יורק אינם עושים דבר על מנת לסייע לו. האירוע הביא את מנפורד לצעוד יחד עם בנה 
במצעד הגאווה של ניו יורק (אשר נחנך שנתיים קודם לכן) כאשר היא אוחזת בשלט "הורים של הומואים: מאוחדים בתמיכה עבור הילדים שלנו".
במהלך המצעד ולאחריו פנו רבים למנפורד והביעו בה תמיכה, ואחרים ביקשו ממנה לדבר עם הוריהם. בעקבות הפניות החליטה מנפורד להקים קבוצת תמיכה להומואים ולסביות ובני משפחתיהם בשם POG (ראשי תיבות של "Parents of Gays"). הפגישה הרשמית הראשונה נערכה בשנת 1973 בכנסייה מקומית, בהשתתפות כ-20 איש. בשנת 1981 כבר היה הארגון לכלל-ארצי, ועסק בהרחבה בהפצת מידע חינוכי למוסדות חינוך וקהילות שונות אודות הומוסקסואליות. השם שונה בהמשך ל-PFLAG, ובשנת 1993 התרחב הארגון וכלל גם ביסקסואלים ובהמשך גם טרנסג'נדרים.
ראו גם

תהל"ה
הערות שוליים

↑  Rankin, Richard (באוקטובר–בנובמבר 2006). "Talking Tolerance". Wo! Magazine. אורכב מ-המקור ב-2007-10-08. נבדק ב-2007-07-13. {{cite web}}:  (עזרה)
| --- | --- |
בקרת זהויות :  NLI: 987007458250305171  GND: 16051557-9  ISNI: 0000 0001 2234 5614  LCCN: no92005067  VIAF: 167972528   WorldCat (עם VIAF): 167972528
ה'תש"ף

ה'תש"ף או ה'תש"פ (5,780) ובקיצור תש"ף או תש"פ – היא שנה עברית  אשר החלה ביום א' בתשרי, אור ל-30 בספטמבר 2019, והסתיימה ביום כ"ט באלול, 18 בספטמבר 2020.
המולד של תשרי חל ביום ראשון, 11 שעות ו-905 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנה חמישית לשמיטה, ושנת 4 במחזור העיבור ה-305. תקופת ניסן שבשנה זו היא תחילת שנת 12 (סימנה יביגז) במחזור השמש ה-207.
שנה זו היא שנת 1,951 לחורבן הבית, ושנת 2,331 לשטרות.
מדינת ישראל חגגה ביום העצמאות ה'תש"ף 72 שנות עצמאות.
אירועים

י"ב בכסלו – הירי בג'רזי סיטי (2019).
א' בטבת – הדקירה במונסי (2019).
ז' בטבת – הסתיים המחזור ה–13 של לימוד הדף היומי.
ב' באדר – פרוץ מגפת הקורונה בישראל עם אבחון המקרה הראשון של חולה בישראל.
ו' באדר – יום הבחירות לכנסת העשרים ושלוש
ט"ו באדר – ארגון הבריאות העולמי מכריז על הקורונה כפנדמיה.
כ"ג באייר – הוקמה ממשלת ישראל השלושים וחמש.
נפטרו

י"ט בתשרי – מאיר שמגר, נשיא בית המשפט העליון לשעבר.
כ"ג בתשרי – הרב נסים קרליץ, מבכירי פוסקי ההלכה החרדים ליטאים.
ט"ז בחשוון – הרב  ישראל ניסן רוזנבוים, האדמו"ר מקרעטשניף קריית גת.
כ"א בכסלו – גאולה כהן, חברת כנסת.
ט' ניסן – הרב אשר יעקב וסטהיים, ראש מערכת הכשרות איגוד רבנים – מנטשסטר.
י"ג בניסן – רבי יעקב פרלוב, האדמו"ר מנובומינסק, היה יושב ראש  אגודת ישראל בארצות הברית וחבר מועצת גדולי התורה.
י"ד בניסן – הרב יהודה לייב גרונר, מזכיר הרבי מליובאוויטש ודמות ידועה בחסידות חב''ד.
י"ט בניסן – הרב אליהו בקשי דורון, הראשון לציון לשעבר.
כ"ב בניסן – הרב דן יואל ליווי, היה יו"ר מערכת הכשרות הבינלאומית OK וחבר אגודת רבני חבר העמים.
ל' בניסן – הרב ישעיהו הבר, מייסד וראש עמותת "מתנת חיים" לתרומת כליה.
י"ב באייר – הרב פרופ' נחום אליעזר רבינוביץ', ראש ישיבת ההסדר ברכת משה במעלה אדומים.
י"ט בתמוז - הרב סיני אדלר, רבה הראשי של אשדוד ומרבני כולל מר"ץ במבשרת ציון.
ח' באב – משה אורון, קצין צה"ל בדרגת אלוף-משנה, אשר שירת בחיל הים (נולד ב-ה'תרצ"ז)
י"ז באב – הרב עדין אבן ישראל שטיינזלץ, חתן פרס ישראל, מפרשני המקרא והתלמוד ומחבר ספרים תורניים רבים.
כ"א באב – רבי ישראל משה פרידמן, האדמו"ר מסדיגורה.
ל' באב – הרב זלמן נחמיה גולדברג (הגרז"ן), ראש ישיבה ודיין.
פרסי ישראל

הרב יעקב אריאל – ספרות תורנית
אברהם בן צבי – חקר מדע המדינה, מדעי הניהול ויחסים בינלאומיים
אבישי ברוורמן – מפעל חיים
שרה ברייטברג–סמל – אומנות פלסטית
דני זמיר – חקר החקלאות ומדעי הסביבה
ורד נעם – תלמוד
נעמי סטוצ'ינר – מפעל חיים
בנימין זאב קדר – חקר ההיסטוריה
יוסף קלפטר – חקר הפיזיקה והכימיה
גדעון רכבי – רפואה
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
כ"ח באייר חל ביום שישי, ולכן טקסי יום ירושלים מוקדמים ליום חמישי כ"ז באייר. בכל זאת, הצביון הדתי של היום (אמירת ההלל ומזמורי התודה) מתקיים ביום שישי כ"ח באייר.
ה'תשי"ב

ה'תשי"ב (5,712) ובקיצור תשי"ב – היא שנה עברית  אשר החלה ביום א' בתשרי, אור ל-1 באוקטובר 1951, והסתיימה ביום כ"ט באלול, 19 בספטמבר 1952.
המולד של תשרי חל ביום שני, 6 שעות ו-352 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנת שמיטה, ושנת 12 במחזור העיבור ה-301. תקופת ניסן שבשנה זו היא תחילת שנת 28 (סימנה כחיבז) במחזור השמש ה-205.
שנה זו היא שנת 1,883 לחורבן הבית, ושנת 2,263 לשטרות.
מדינת ישראל חגגה ביום העצמאות ה'תשי"ב 4 שנות עצמאות.
אירועים

ח' בתשרי - דוד בן-גוריון מציג את הממשלה השלישית בפני הכנסת
ב' בחשוון - חברת האוטובוסים אגד מוקמת ממספר חברות תחבורה.
ט' בטבת - הפגנות סוערות נגד הסכם השילומים, במהלכן מיודות אבנים לעבר הכנסת
י"א בטבת - מנחם בגין עומד בראש ההפגנה נגד הסכם השילומים בכיכר ציון, שמתפתחת להתפרעות מול בניין הכנסת
כ"א בטבת - יוסף בצרי ושלום צלאח, הואשמו בפעילות ציונית מחתרתית, והועלו לגרדום בבגדאד
כ' בסיוון - דוד בן-גוריון מורה על הקמתה של הוועדה לאנרגיה אטומית
כ"ה בסיוון - פייר מנדס פראנס נבחר לראש ממשלת צרפת
כ"ב באב - מוצאים להורג 13 אנשי רוח ומנהיגים יהודים בברית המועצות, שהיו קשורים בוועד היהודי האנטי-פשיסטי (הרוגי המלכות בברית המועצות)
כ' באלול - נחתם הסכם השילומים בין ממשלת ישראל לגרמניה
נולדו

ב' בתשרי - יצחק כהן, חבר הכנסת מטעם ש"ס ושר בממשלות ישראל
ג' בחשוון - הרב יוסף שמחה גינזבורג, רבה של המועצה מקומית ושליח חב"ד הראשי בעומר, מורה הוראה ומחבר ספרים
י"ט בכסלו - צביקה שרף, מאמן כדורסל ישראלי
כ"ט בכסלו - הרב אליהו יוחנן גוראריה, רבה הראשי של חולון, חבר בית דין רבני חב"ד, וראש מכון אהלי שם
ג' טבת - הרב יעקב מאיר שטרן, אב"ד בית הוראה "בשבילי אורייתא" ורב שכונת קהילות יעקב בבני ברק
א' בשבט - עתניאל שנלר, חבר הכנסת מטעם קדימה
י"ב באדר - עמיר פרץ, פוליטיקאי ישראלי
ז' בסיוון - מרינה סולודקין, חברת הכנסת מטעם ישראל בעליה וקדימה
ט"ז בסיוון - עוזי חיטמן, מוזיקאי ישראלי (נפטר ב-ה'תשס"ה)
ג' באב - אפי איתם, איש צבא, חבר הכנסת ושר בממשלות ישראל
כ"ו באלול - הרב דוד חי אבוחצירא, רב ומקובל
נפטרו

ז' בכסלו - הרב יעקב משה חרל"פ, ראש ישיבת מרכז הרב
י"ט בכסלו - הרב משה דוד קאסוטו, חוקר ופרשן המקרא, והיסטוריון
כ"א בטבת - יוסף בצרי ושלום צלאח, לאחר שהואשמו בפעילות ציונית מחתרתית (הועלו לגרדום בבגדאד)
כ"ג באב - דוד צבי פנקס, פוליטיקאי ושר ישראלי (נולד ב-ה'תרנ"ו)
ל' באב - יצחק שדה מפקדו הראשון של הפלמ"ח ואלוף בצה"ל
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
החבלים המנהליים (קראיה)

.
הפדרציה הרוסית מורכבת מ-83 סובייקטים פדרליים. תשעה מתוכם מוגדרים כחבלים מנהליים ("קְרָאִי", ברבים: "קְרָאיָה"; ברוסית: край, רבים: края́).

אלטאי
קמצ'טקה
חברובסק
קרסנודאר
קרסנויארסק
פרם
פרימורסק
סטברופול
עבר הבאיקל
ראו גם

מחוזות (אובלסטי) של רוסיה
מחוזות פדרליים של רוסיה
רפובליקות של רוסיה
הורקי

הורקי (בבלארוסית: Горкі) היא עיר במחוז מוהילב בבלארוס.
תולדות היישוב

לראשונה הוזכרה הורקי בכרוניקות ליטאיות משנת 1544 בתור כפר. עד סוף המאה ה-17 עברה הבעלות על הכפר בין מספר משפחות נסיכים ואצילים.
בסוף המאה ה-17 היו בכפר כ-510 בתים ושלושה שווקים, בהם סחרו סוחרים מבלארוס ורוסיה. במהלך המלחמה הצפונית הגדולה בתחילת המאה ה-18 הייתה הורקי בסיס רוסי מרכזי, והצאר פיוטר הגדול קבע בה את משכנו.
ב-1840 נפתח בהורקי בית ספר חקלאי. היישוב הפך למרכז החינוך החקלאי בבלארוס והתפתחותו הכלכלית הואצה. ביישוב החלו לפעול מפעל מתכת, סניף דואר ותחנה מטאורולוגית.
בשנת 1861 הורתה ממשלת הצאר על הענקת מעמד עיר להורקי. בהורקי הוקמה מועצה עירונית, ולעיר הועברו מהעיר קאפוסט בית המשפט האזורי, מחלקת האוצר, משרד הדואר, בית החולים העירוני, הפיקוד הצבאי האזורי ומוסדות נוספים. בעת זו גם אומץ סמל העיר, בן שלוש הגבעות. הסמל אושרר בשנת 2006.
יהודי הורקי

בהורקי חיו בתחילת המאה ה-20 כ-3,000 יהודים, כמחצית מתושביה. חלקם עבדו במקצועות פקידות וחלקם כחקלאים, ומהם שעבדו בבית הספר החקלאי שפעל בעיר.
ביולי 1941 כבשו הגרמנים את הורקי. יהודי העיר רוכזו בגטו, ורבים מהם נשלחו לעבודות כפייה. ב-6 באוקטובר 1941 נרצחו יהודי העיר בירי מחוץ לעיר.
הורציו קארו

| --- | --- |

 לידה:  5 ביולי 1862 ניוקאסל, הממלכה המאוחדת של בריטניה הגדולה ואירלנד 
 פטירה:  15 בדצמבר 1920 (בגיל 58) לונדון, הממלכה המאוחדת של בריטניה הגדולה ואירלנד 
 הישג בולט:  היה מס' 7 בעולם בשנת 1893
 מד כושר מרבי:  2676 (אוקטובר 1893)
 מדינה:  בריטניה, גרמניה
 פרסים והוקרה:  שמו מונצח בהגנת קארו-קאן
 
הורציו קארו (באנגלית: Horatio Caro;‏ 5 ביולי 1862, ניוקאסל – 15 בדצמבר 1920, ברלין) היה שחמטאי אנגלי ממוצא יהודי.
קריירה

הקריירה השחמטאית של קארו התנהלה ברובה בגרמניה. קארו עורר תשומת לב רבה כאשר בשנת 1890 ניצח את אלוף העולם לעתיד עמנואל לסקר ב-14 מסעים בלבד.
בשנת 1892 סיים בתיקו דו-קרב עם קורט פון ברדלבן +2 =2 -2 (+ ניצחונות – הפסדים = תוצאות תיקו), הפסיד לשמעון אברמוביץ וינוור +2 -3 =1. בשנת 1898 הפסיד לז'ק מיזס +3 -4 =3 . בשנת 1903 סיים בתיקו עם קורט פון ברדלבן +4 -4 =0 ובשנת 1906 ניצח את מוריץ לויט +4 -3 =5.
קארו ניצח בתחרויות ברלין בשנים 1888, 1891, 1894, 1903 ובשנת 1898 חלק מקום ראשון. בשנת 1883 הגיע למקום העשירי בתחרות ברלין, בשנת 1887 למקום הרביעי, בשנת 1889 למקום השלישי ובשנת 1890 למקום השני. בתחרות נירנברג בשנת 1888 חלק מקום 2–3.
בשנת 1897 הגיע למקום התשיעי בתחרות ברלין, בשנת 1898 למקום ה-17 בתחרות וינה, בשנת 1899 למקום הרביעי בתחרות ברלין, בשנת 1902 חלק מקום 6–7 בתחרות ברלין, ב-1904 חלק מקום 11–12 בתחרות קובורג, ב-1905 חלק מקום 7–8 בתחרות ברמן וגבר בתחרות זו על רודולף שפילמן ואהרון נימצוביץ', ב-1907 הגיע למקום התשיעי בתחרות ברלין, ב-1908 חלק מקום 3–5 ובשנת 1911 הגיע למקום הרביעי.
שמו מונצח בהגנת קארו-קאן,  אותה ניתח בעיתונו Täglichen Rundschau בשנת 1886 ביחד עם חברו מרקוס קאן.
הגנת קארו-קאן
שמו מונצח גם בפתיחה האנגלית
1. ג4 פו6 2. פג3 ג6 3. ה4 ד5
הערות שוליים

↑  
1.Nf3 d5 2.d4 Bf5 3.c4 c6 4.Qb3 Qc8 5.cxd5 cxd5 6.Nc3 e6 7.Bf4 a6 8.Na4 Ra7 9.Nb6 Qd8 10.Bxb8 Qxb8 11.Qa4+ Ke7 12.Rc1 g5 13.Ne5 Nh6 14.Nc8+ 1-0
| --- | --- |
בקרת זהויות :  ISNI: 0000 0003 8860 947X  NTA: 243231075  VIAF: 281839441   WorldCat (עם VIAF): 281839441
הורים וילדים

סמליל המגזין
שער אחד הגיליונות האחרונים של המגזין, גיליון 359 (דצמבר-ינואר 2017-2018)
המגזין "הורים וילדים" היה ירחון ישראלי בנושא הורות וילדים, המיועד להורים לתינוקות, ילדים ונוער ומספק להם מידע וכתבות בתחומי ההריון והלידה, דיכאון אחרי לידה, הנקה, גידול תינוקות, חינוך ילדים, בריאות ותזונת המשפחה, יחסים בין הורים לילדיהם, זוגיות ועוד. בשנים האחרונות לפעילותו המגזין (החל מסוף 2014), המגזין היה מאוחד עם ירחון "להיות הורים". המגזין נסגר ביולי 2018.
היסטוריה

הוצאתו לאור החלה בינואר 1988, עם לידתה של המוציאה לאור והעורכת הראשונה שלו, נריה בר. כאם צעירה, היא חיפשה מידע בנושאי הריון, לידה וגידול תינוקות בעיתונות דאז, ומשלא מצאה בהם את מבוקשה, החליטה להוציא לאור בעצמה מגזין שיעסוק בתחומים הללו.
באוגוסט 2004 נמכר המגזין לחברת SBC, שהתמחתה בהוצאה לאור של ירחוני נישה.
בשנת 2009, עם פירוקה של SBC עקב קשיים כלכליים, עבר "הורים וילדים" לידיו של אילן ציוני, בעל חברת מוטומדיה. לאחר הרכישה, איחד אילן ציוני את מוטומדיה עם SBC והקים את "מוטו תקשורת", קבוצה המנהלת את כל המגזינים שבבעלות אילן ציוני, וביניהם "הורים וילדים".
במאי 2010 אוחד "הורים וילדים" עם ירחון הורות נוסף של "מוטו תקשורת" - "להיות משפחה".
בספטמבר 2013 "מוטו תקשורת" פשטה רגל והמגזין הועבר לבעלות "תכלת תקשורת". באוגוסט 2014, תחת "תכלת תקשורת" אוחד המגזין עם המגזין "להיות הורים". המגזין המאוחד הוקדש לתכנים בנושאי הורות, הריון וגידול ילדים.
ביולי 2015 איתן זינגר, גל קריינר ואורן ציבלין רכשו מידי תכלת תקשורת 50% מהמגזינים, ובדצמבר 2015 נרכש המגזין במלואו על ידי קבוצת ציבלין תקשורת צעירים. כשנתיים לאחר מכן, ביולי 2018, הוחלט להפסיק את הדפסת המגזין ולהעביר את כלל פעילותו לדיגיטל בלבד.
כותבים ומשתתפים

"הורים וילדים" מיצב את עצמו כירחון מקצועי וככזה, נרתמו לכתוב בו במשך השנים אנשי מקצוע מתחומי רפואת המשפחה, גינקולוגיה, פסיכולוגיה וחינוך. בין היועצים המומחים שכתבו למגזין במשך השנים נמנו, בין היתר: הגינקולוגים  פרופ' משה הוד וד"ר יואב פלד מבית החולים בילינסון, ד"ר נאוה וולפסון – מומחית להתפתחות הגיל הרך, אביטל יעקבי – פסיכולוגית מומחית לילדים ולמשפחה, ענבל קרקו – הדיאטנית הראשית של "שומרי משקל", הפסיכולוג ד"ר אלי שגיא ופרופ' שי אשכנזי, מנהל מח' ילדים במרכז הרפואי שניידר. כיום נמנים בין המומחים הכותבים למגזין: הפסיכולוג דני עמית, רופא השיניים ד"ר איתי נודל, הפסיכיאטר ד"ר אילן טל, רופאת המשפחה ד"ר נטלי הנסון, רופאת הנשים ד"ר רונית אלמוג, עורכת הדין שרון אפרתי איינהורן ועוד. 
בין כותבי המגזין במשך השנים נמנו: גליה אלוני-דגן, תמר מור-סלע, דנה פלג, תמר שליט-אבני, נירית צוק, בתיה שולמן, יעל-שחר שריד, סמדר פרגר וסמדר סולומון. כיום כותבים בעיתון מרב מילר, מיכל ינאי, גאיה קורן ועוד.
נריה בר, שימשה כמו"ל וכעורכת ראשית עד אוגוסט 2004.
בשנת 2016 מונתה גייל זאבי-ציבלין לעורכת העיתון, כאשר המו"ל והעורך הראשי הוא אורן ציבלין.
הערות שוליים

↑  אורי הולנדר, אילן ציוני זכה במכרז לרכישת קבוצת המגזינים SBC, באתר nrg‏, 30 במרץ 2009
↑  ענת קם‏, המוטו של SBC, באתר וואלה, 19 באפריל 2009
↑  משה בנימין, תא משפחתי חדש: המגזינים "הורים וילדים" ו"להיות הורים" מתאחדים, באתר אייס, 3 באוגוסט 2014
↑  לי-אור אברבך, ‏תכלת תקשורת מכניסה שותפים ל"הורים וילדים" ו"דרך האוכל", באתר גלובס, 19 ביולי 2015
↑  לי-אור אברבך, ‏אורן ציבלין רכש את מלוא המניות במגזין "הורים וילדים", באתר גלובס, 14 בדצמבר 2015
↑  אלכסנדר כץ, הדפסתו של מגזין 'הורים וילדים' תופסק; תכניו יעברו לדיגיטל, באתר אייס, 18 ביולי 2018
הוועדה המיוחדת לדיון בהצעה לסדר היום בנושא קשיים ברפורמה בשירות המדינה

| --- | --- |
 גוף פרלמנטרי:  הכנסת
 ייסוד הוועדה:  18 בינואר 2016
 פירוק הוועדה:  27 ביוני 2016
 יו"ר:  רועי פולקמן (כולנו)
 תחומי שיפוט:  ישראל
 חברים
 הליכוד (1): (נאווה בוקר)  המחנה הציוני (1): (מנואל טרכטנברג)  מרצ (1): ( תמר זנדברג)  ישראל ביתנו (1): (עודד פורר)  ש"ס (1): (יואב בן-צור)  יש עתיד (1): (עליזה לביא)  הבית היהודי (1): (שולי מועלם-רפאלי)  הרשימה המשותפת (1): (עאידה תומא סלימאן)
 
הוועדה המיוחדת לדיון בהצעה לסדר-היום בנושא קשיים ברפורמה בשירות המדינה היא ועדה מיוחדת, שהוקמה בכנסת העשרים על מנת לבחון את יישום הרפורמה בשירות המדינה. הוועדה הוקמה ב-18 בינואר 2016 ופעילותה הסתיימה ב-27 ביוני 2016.
רקע

על פי החלטת ממשלה 3993 מנובמבר 2011, על הנציבות לשירות המדינה הוטל ליישם את הרפורמה בתחום ההון האנושי בשירות המדינה. הרפורמה נועדה לחזק את משרדי הממשלה ויחידות הסמך, לשפר את יכולות נציבות שירות המדינה ולחזק את "עמוד השדרה הניהולי" בשירות המדינה ובמסגרתה בין היתר שונו הדברים הבאים: ניהול זמני הגיוס, טיפול מותאם בסגל בכיר, הקצבת מספר הכהונות של אנשים העובדים בשירות המדינה, חידוש המבחנים לעובדים אשר מתקבלים לעבודה, הקלה על כניסתם של מועמדים חדשים לשירות הציבורי ומניעת עיכובים הנגרמים מצד משרדי הממשלה. כמו כן, יש צורך הייתה בה התייחסות למניעת מינויים פוליטיים, קליטת סטודנטים במכרזים ציבוריים ואף שיפור השירות לאזרח.
פעילות הוועדה

מטעם נציבות שירות המדינה, דיווח בפני הוועדה ראש מטה יישום הרפורמה בשירות המדינה רון צור, ואליו צורפו מעת לעת בעלי תפקידים שונים בהתאם לנושא הדיווח.
במסגרת פעילות הוועדה התקיימו דיונים שונים אשר הובילו לשינוי או תיקון של נהלים בשירות המדינה[דרושה הבהרה], בין היתר, מתן האפשרות לסטודנטים אשר עובדים בשירות המדינה להתמודד על תפקידים קבועים במכרזים פנימיים במקום עבודתם. לפני כן, לא היו משתלבים הסטודנטים בשוק העבודה עם סיום העסקתם ב"תקן סטודנט", והם נאלצו לעזוב את מקום עבודתם חרף הידע והניסיון שצברו בדרך.
מלבד זאת, דובר בוועדה על קידום פיילוט שיקודם על ידי נציבות שירות המדינה עד סוף 2016 ובמהלכו יתקיימו וישופרו מבחני המיון בהתאם לצורכי המשרד הספציפי, בישיבה נוספת דובר על פערי השכר בין נשים לגברים העובדים בשירות המדינה, חוסר הייצוג של עובדים יוצאי אתיופיה ועוד. דיון אחר נערך בוועדה בנושא מתווה שגיבשה הממשלה לגבי מינויי משרות אמון ופיטורים של בכירים בשירות המדינה. על פי המתווה, בכל משרד ממשלתי המונה מעל 150 עובדים, יכהן משנה למנכ"ל כמשרת אמון מקצועית, וסיום העסקתו יהיה לפי שיקול דעת מנכ"ל אותו המשרד. מנכ"ל המשרד גם יוכל למנות לתפקיד המשנה למנכ"ל עובדים מקרב משרדו ובתום הכהונה הם יוכלו לחזור לתפקידם או לתפקיד אחר בשירות המדינה. בישיבה נוספת דובר על החלטת הממשלה בעניין מינוי סמנכ"לים על ידי שרי המשרד, דבר אשר גורר מינויים פוליטיים ואף מערער את אמון האזרחים בעובדי השירות הציבורי.
פעילות הוועדה > תוצאות והשפעה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.